
                  Nr.23/248/2005
AVIZ

asupra proiectului de Lege privind Codul vamal al României



În conformitate cu prevederile art.89 şi 108 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege privind Codul vamal al României, trimis cu adresa nr.P.L.X 688 din 21 decembrie 2005.



Camera Deputaţilor este Cameră decizională în cadrul acestui proiect de lege.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din 14 februarie 2006.



Membrii comisiei au examinat proiectul de lege împreună cu reprezentanţii Ministerului Finanţelor Publice (Direcţia Generală a Vămilor) şi Ministerul Economiei şi Comerţului.


În urma dezbaterilor, comisia a hotărât, cu unanimitate de voturi, avizarea favorabilă a proiectului de lege cu amendamente admise şi respinse de comisie prezentate în anexă.



În raport de obiectul şi conţinutul său, proiectul de lege face parte din categoria legilor organice.

                   PREŞEDINTE,                                             SECRETAR,
                 Dan Ioan Popescu                                          Aurelia Vasile
Consilier,
Viorela Gondoş

Anexa
I.  A M E N D A M E N T E   A D M I S E

asupra proiectului de Lege privind Codul vamal al României

	Nr.

crt.
	Text Senat
	Amendamente propuse

(autorul amendamentului)


	Motivaţia

	0
	1
	2
	3

	1
	Art.8. – Autoritatea vamală îşi desfăşoară activitatea în sedii proprii sau, când acest lucru nu este posibil, în spaţii date în folosinţă gratuită de către deţinătorii legali care, potrivit legii, sunt autorizaţi să funcţioneze în punctele pentru trecerea frontierei de stat.

	Art.8. – Autoritatea vamală îşi desfăşoară activitatea în sedii proprii sau, când acest lucru nu este posibil, în spaţii date în folosinţă gratuită de către deţinătorii legali.
Comisia pentru industrii şi servicii
	Se asigură acoperirea întregului teritoriu vamal prin reformularea propusă.


II.  A M E N D A M E N T E   R E S P I N S E

asupra proiectului de Lege privind Codul vamal al României

	Nr.

crt.
	Text Senat
	Amendamente propuse

(autorul amendamentului)


	Motivaţia

	0
	1
	2
	3

	1
	Art.8. – Autoritatea vamală îşi desfăşoară activitatea în sedii proprii sau, când acest lucru nu este posibil, în spaţii date în folosinţă gratuită de către deţinătorii legali care, potrivit legii, sunt autorizaţi să funcţioneze în punctele pentru trecerea frontierei de stat.


	Art.8. – Autoritatea vamală îşi desfăşoară activitatea în sedii proprii sau, când acest lucru nu este posibil, în spaţii date în folosinţă gratuită de către deţinătorii legali cu acordul acestora.

Dep.Ioan Bivolaru – PSD


	Pentru evitarea abuzului sau a interpretării dreptului de a ocupa sedii fără acordul deţinătorilor respectivi.


                                PREŞEDINTE,                                                                   SECRETAR,

                             Dan Ioan Popescu                                                                 Aurelia Vasile

Consilier,

Viorela Gondoş

